
Helyzetkihasználás hatékonyságának fejlesztése a labdarúgásban

Kulcsszavak: Labdarúgás; Helyzetkihasználás; Ziccerezés
Bevezetés:
Nem csak a labdarúgásban, hanem valamennyi labdás sportágban nagy szerepe van a ziccerek és a helyzetkihasználás hatékonyságának. Gyakran olvashatunk olyan nyilatkozatokat mérkőzések után, hogy ha az adott csapat hatékonyabban értékesítette volna a lehetőségeit, akkor győztesként hagyhatták volna el a pályát. Edzőként én is többször tapasztaltam ezt, és mivel a labdarúgás két legfontosabb alapvetése, hogy rúgj gólt, és ne kapj gólt, ezért különös figyelmet fordítunk arra, hogy már gyermekkorban elkezdjük fejleszteni a tudatos helyzetkihasználást.
Vizsgálati módszerek:
Kutatásom során 10-11 éves labdarúgókkal fogok gyakorlati vizsgálatokat végezni. A kaput 5 különböző „gólzónára” bontjuk, és három fő tényezőt veszünk figyelembe: a labda helyzetét, a kapus mozgását és a védőjátékos pozícióját. Ezek alapján különböző speciális gyakorlatokkal mérjük a gyerekek helyzetkihasználási hatékonyságát, majd az eredmények elemzése során megfigyeljük, hogy a tudatos gyakorlás hogyan befolyásolja a sikerességet. A kísérlet előtt és után is fogunk teszteket végezni, valamint mérkőzéseket összehasonlítani, amelyből következtetéseket vonunk majd le arra vonatkozóan, hogy a gyakorlatban történő tudatos fejlesztés hogyan járul hozzá a fiatal játékosok eredményességéhez. A kutatás során a kísérleti csoportban 25 mezőnyjátékos, a kutatási csoportban 23 játékos helyzetkihasználási hatékonyságát figyeljük meg, viszont mivel kimondott posztokról még nem beszélhetünk ebben a korban, bárki odakerülhet a kapu elé, ezért nem egyénileg, hanem csapatszinten végezzük a méréseket. A mérkőzések során történő helyzetkihasználások között pedig páros t-próbát alkalmazunk.
Eredmények:
A ziccerek végkimenetelét három kategóriába soroltuk: (1) gól, (2) nem gól, de tudatos befejezés, (3) nem gól, és nem is tudatos a befejezés. A mérések előtt hetente egyszer speciális gyakorlatokon keresztül izoláltan, majd nyomás alatt fejlesztettük a tudatos helyzetkihasználást. Az eredmények a konferencián kerülnek bemutatásra.

Összefoglalás:
A kutatás célja nem csupán a helyzetkihasználás hatékonyságának rövid távú fejlesztése, hanem annak feltárása is, hogy a tudatos gyakorlás izoláltan majd nyomás alatt milyen hosszú távú hatást gyakorol a játékosok fejlődésére és a mérkőzések végkimenetelére.



